杰克·尼科尔森

杰克·尼科尔森（John Joseph Nicholson），是一位著名个美国男演员、导演、制片人搭编剧，被普遍认为是电影史上最优秀个男演员之一。拉渠到今已超过半个世纪个演艺生涯中，杰克扮演过交关多极具挑战性个角色，其中包括大量偏执甚到神经质之类有精神类病症个正/反面角色。渠到今已经12次获得学院奖（俗称奥斯卡奖）提名，是史上获提名最多个男演员，2013年9月4号，传出退休消息。

杰克曾两次获学院奖最佳男主角奖，分别是因1975年个《飞越疯人院》获第48届学院奖男主角奖搭因1997年个《尽善尽美》获第70届学院奖男主角奖。渠还因为1983年个电影《爱个协议》获第56届学院奖男配角奖。由此渠托丹尼尔·戴-刘易斯搭沃尔特·布伦南一道，成为史上仅有个三位3次获学院奖肯定个男演员，箇其中，丹尼尔是三次获男主角奖，沃尔特是三次获男配角奖，只有杰克是拉两个奖项中侪有获奖。杰克以扮演反面角色而闻名，箇其中最为著名个就是《蝙蝠侠》中个小丑、《闪灵》中个杰克·托兰斯以搭《无间行者》中个弗兰克·科斯特罗。

杰克·尼科尔森到今已多达6次获金球奖，并拉2001年获得肯尼迪中心荣誉奖，渠托另一位著名男演员迈克尔·凯恩，是历史上仅有个两位拉从上世纪60年代开始直到今日，拉每一个年代（每十年为一个年代）侪有获得学院奖提名个男演员。1994年，渠成为历史上最年轻个获得美国影艺协会（American Film Institute，简称AFI）终身成就奖个男演员。渠主演个电影中比较著名个有：《唐人街》、《闪灵》、《飞越疯人院》、《蝙蝠侠》、《爱个协议》、《赤色分子》、《尽善尽美》、《狼人》、《好人寥寥》、《无间行者》、《关拉施密特》搭《爱是妥协》。
Category:英格兰裔美国人
Category:美国电视男演员
Category:美国电影男演员